ಸಾಯಿ–ಸುಬ್ಬುಲಕ್ಷ್ಮೀ

ಸಾಯಿ-ಸುಬ್ಬುಲಕ್ಷ್ಮೀ ಎಂದು ಜನಪ್ರಿಯವಾಗಿ ಕರೆಯಲ್ಪಡುವ ಸಾಯಿ ಮತ್ತು ಸುಬ್ಬುಲಕ್ಷ್ಮೀ ಇಬ್ಬರು ಭಾರತೀಯ ಮಹಿಳಾ ಭರತನಾಟ್ಯ ನೃತ್ಯಗಾರ್ತಿಯರು. ಇವರು ದಕ್ಷಿಣ ಭಾರತ ಮತ್ತು ಹಿಂದಿ ಚಲನಚಿತ್ರಗಳಲ್ಲಿ ವೇದಿಕೆ ಪ್ರದರ್ಶನ ನೀಡಿದ್ದಾರೆ. ಇವರು ಅವಳಿ ನೃತ್ಯ ಜೋಡಿಯಾಗಿ ೧೯೫೦ ಮತ್ತು ೬೦ ರ ದಶಕದಲ್ಲಿ ಜನಪ್ರಿಯರಾಗಿದ್ದರು.  ಅವರು ತಮ್ಮ ಏಕಕಾಲದಲ್ಲಿ ಒಂದೇ ರೀತಿ ನರ್ತಿಸುವ ನೃತ್ಯದಿಂದ ಗುರುತಿಸಲ್ಪಟ್ಟರು. ಅವರು ಕೆಲವು ಪ್ರಾದೇಶಿಕ ಭಾಷೆಯ ಚಲನಚಿತ್ರಗಳು ಮತ್ತು ಹಿಂದಿ ಚಲನಚಿತ್ರಗಳಲ್ಲಿ ಕಥಕ್ ಮತ್ತು ಜಾನಪದ ಶೈಲಿಯ ನೃತ್ಯಗಳನ್ನು ಪ್ರದರ್ಶಿಸಿದ್ದರು.

 ಕುಟುಂಬ 
ಇವರು ಬಹಳ ದೊಡ್ಡ ಕುಟುಂಬದಿಂದ ಬಂದವರು. ಇವರ ಕುಟುಂಬದವರೆಲ್ಲರೂ ಚಲನಚಿತ್ರದೊಂದಿಗೆ ಉತ್ತಮ ಸಂಪರ್ಕ ಹೊಂದಿದ್ದರು. ಅವರು ಮದ್ರಾಸ್ ಸಿಸ್ಟರ್ಸ್ ಎಂದು ಜನಪ್ರಿಯವಾಗಿ ಕರೆಯಲ್ಪಡುವ ಕರ್ನಾಟಕ ಗಾಯಕರಾದ ಪಿ.ಎ ರಾಜಮಣಿ ಮತ್ತು ಪಿ.ಎ ಪೆರಿಯನಾಯಕಿ ಅವರ ತಾಯಿ ಪನ್ರುಟ್ಟಿ ಆದಿಲಕ್ಷ್ಮಿಯವರ ವಂಶಸ್ಥರು. ಅವರು ತಮಿಳು ಚಿತ್ರಗಳಲ್ಲಿ ವಿವಿಧ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದರು. ಪಿಎ ಪೆರಿಯನಾಯಕಿ ಅವರು ಹಿನ್ನೆಲೆ ಗಾಯಕರಾಗಿಯೂ ಗುರುತಿಸಿಕೊಂಡಿದ್ದರು. ೧೯೪೧ ರ ಹಾಸ್ಯ ಚಲನಚಿತ್ರ ಸಬಾಪತಿಯಲ್ಲಿ ಕಾಣಿಸಿಕೊಂಡ ಲಕ್ಸ್ ಸೋಪ್ ಬ್ಯೂಟಿ ಆರ್.ಪದ್ಮಾ, ಸಾಯಿಯವರ ಅತ್ತೆ. ಸಾಯಿಯವರು ಪಿ.ಎ ರಾಜಮಣಿಯ ಮಗಳು ಮತ್ತು ಸುಬ್ಬುಲಕ್ಷ್ಮೀ‌ಯವರು ಪಿ.ಎ.ರಾಜಮಣಿಯ ತಾಯಿಯ ಮೊದಲ ಸೋದರ ಸಂಬಂಧಿ.

( ಗಮನಿಸಿ: ಸಾಯಿಯವರು ಪಿ.ಎ ರಾಜಮಣಿಯ ಮಗಳು ಮತ್ತು ಅವರಿಗಿಂತ ೩ ವರ್ಷ ದೊಡ್ಡವಳಾದ ಸುಬ್ಬುಲಕ್ಷ್ಮೀ ಅವರ ಸೋದರಸಂಬಂಧಿ ಎಂದು ಹೇಳಲಾಗುತ್ತದೆ. ಇದನ್ನು ದೃಢೀಕರಿಸಲಾಗಲಿಲ್ಲ. ಆದರೆ, ಇಬ್ಬರೂ ನಿಕಟ ಸಂಬಂಧ ಹೊಂದಿದ್ದು ಒಂದೇ ಕುಟುಂಬಕ್ಕೆ ಸೇರಿದವರಾಗಿದ್ದಾರೆ. )

 ನೃತ್ಯ ತರಬೇತಿ 
ಮುತ್ತುಸ್ವಾಮಿ ಪಿಳ್ಳೈ ಅವರು ನೃತ್ಯ ಶಿಕ್ಷಕರಾಗಿದ್ದು  ಅವರು ೧೯೩೮ ರಿಂದ ಚಲನಚಿತ್ರಗಳಿಗೆ ನೃತ್ಯ ಸಂಯೋಜನೆ ಮಾಡಿದ್ದಾರೆ. ಪಿಎ ಪೆರಿಯನಾಯಕಿ ಅವರು ಸೇಲಂ ರತ್ನಾ ಸ್ಟುಡಿಯೋದಲ್ಲಿ ಇಂಬವಲ್ಲಿ ಚಿತ್ರದಲ್ಲಿ ಬಿಎಸ್ ಸರೋಜಾ ಅವರ ನೃತ್ಯಕ್ಕೆ ನೃತ್ಯ ಸಂಯೋಜನೆ ಮಾಡುವಾಗ ಮುತ್ತುಸ್ವಾಮಿ ಪಿಳ್ಳೈ ಅವರನ್ನು ಸಂಪರ್ಕಿಸಿದರು. ಅವರು ತಮ್ಮ ಸೊಸೆ ಸಾಯಿ ಮತ್ತು ಅವರ ಸೋದರಸಂಬಂಧಿ ಸುಬ್ಬುಲಕ್ಷ್ಮೀಗೆ ನೃತ್ಯದಲ್ಲಿ ತರಬೇತಿ ನೀಡುವಂತೆ ವಿನಂತಿಸಿದಳು. ಮುತ್ತುಸ್ವಾಮಿ ಪಿಳ್ಳೆ ಅವರನ್ನು ಸ್ವೀಕರಿಸಿದರು. ಇಬ್ಬರಿಗೂ ವಿಶೇಷ ತರಬೇತಿ ನೀಡುವಂತೆ ಕುಟುಂಬದವರ ಜತೆಯೇ ಉಳಿದುಕೊಂಡಿದ್ದರು. ಆಗ ಸಾಯಿಯವರಿಗೆ ಸುಮಾರು ೫ ವರ್ಷ ಮತ್ತು ಸುಬ್ಬುಲಕ್ಷ್ಮೀಯವರಿಗೆ ೩ ವರ್ಷ. ಅವರು ಕುಮಾರಿ ಕಮಲಾ ಅವರ ಎರಡೂ ನೃತ್ಯ ಪ್ರದರ್ಶನಗಳನ್ನು ನೀಡಿದ್ದರು.

ಇಬ್ಬರು ಹುಡುಗಿಯರೂ ಬೆಳಿಗ್ಗೆ ೩ ಗಂಟೆಗಳು ಮತ್ತು ಸಂಜೆ ೩ ಅಥವಾ ೪ ಗಂಟೆಗಳ ಕಠಿಣ ತರಬೇತಿಯನ್ನು ಪಡೆದರು. ಮುತ್ತುಸಾಮಿ ಪಿಳ್ಳೈ ಅವರು ತಮ್ಮ ಚಲನಚಿತ್ರ ಕಾರ್ಯಗಳ ನಡುವೆ ೭ ವರ್ಷಗಳ ಕಾಲ ಅವರಿಗೆ ತರಬೇತಿ ನೀಡಿದರು. ಊರಿನಲ್ಲಿದ್ದಾಗಲೆಲ್ಲ ತರಗತಿಗಳನ್ನು ತೆಗೆದುಕೊಳ್ಳುತ್ತಿದ್ದರು.

ಕಥಕ್ ನೃತ್ಯದಲ್ಲಿ ನರ್ತಕಿ ಮತ್ತು ಪ್ರಸಿದ್ಧ ಹಿಂದಿ ಚಲನಚಿತ್ರ ಝಣಕ್ ಝನಕ್ ಪಾಯಲ್ ಬಾಜೆಗೆ ನೃತ್ಯ ಸಂಯೋಜಕರಾಗಿದ್ದ ಗೋಪಿ ಕೃಷ್ಣ ಅವರಿಂದ ಸಾಯೀ ಮತ್ತು ಸುಬ್ಬುಲಕ್ಷ್ಮಿ ಅವರಿಗೆ ತರಬೇತಿ ನೀಡಲಾಯಿತು.

 ರಂಗಕ್ಷೇತ್ರ ಮತ್ತು ಚಲನಚಿತ್ರಗಳ ಪರಿಚಯ 
ಸಾಯಿ ಮತ್ತು ಸುಬ್ಬುಲಕ್ಷ್ಮಿ ಅವರು ೧೯೫೩ ರ ಸೆಪ್ಟೆಂಬರ್ ೧೪ ರಂದು ರಾಜಾ ಸರ್ ಎಂ‌ಎ ಮುತ್ತಯ್ಯ ಚೆಟ್ಟಿಯಾರ್ ಅವರ ಅಧ್ಯಕ್ಷತೆಯಲ್ಲಿ ಚೆನ್ನೈನ ಆರ್‌ಆರ್ ಸಭಾ ಹಾಲ್‌ನಲ್ಲಿ ತಮ್ಮ ರಂಗೇತ್ರವನ್ನು ಹೊಂದಿದ್ದರು.

ಒಂದು ವರ್ಷದೊಳಗೆ ಅವರು ತಮ್ಮ ಮೊದಲ ಅಭಿನಯವನ್ನು ೧೯೫೪ ರ ಚಲನಚಿತ್ರ ಮಲೈಕ್ಕಲ್ಲನ್ ನಲ್ಲಿ ಮಾಡಿದರು. ಈ ಚಲನಚಿತ್ರವನ್ನು ೬ ಭಾಷೆಗಳಲ್ಲಿ ನಿರ್ಮಿಸಲಾಯಿತು ಮತ್ತು ಈ ನೃತ್ಯ ಈ ಜೋಡಿಗೆ ಅವಕಾಶಗಳನ್ನು ತೆರೆಯಿತು.

ನೃತ್ಯದ ಹೊರತಾಗಿ, ಇವರು  ಕೆಲವು ಚಲನಚಿತ್ರಗಳಲ್ಲಿ ಸಣ್ಣ ಪಾತ್ರಗಳಲ್ಲಿಯೂ ಕಾಣಿಸಿಕೊಂಡಿದ್ದಾರೆ.

೧೯೫೪ ರಿಂದ, ಅವರು ಅನೇಕ ದಕ್ಷಿಣ ಭಾರತದ ಪ್ರಾದೇಶಿಕ ಚಲನಚಿತ್ರಗಳು ಮತ್ತು ಹಿಂದಿ ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.

ಅವರು ವೇದಿಕೆಯ ಪ್ರದರ್ಶನಗಳನ್ನು ಸಹ ನಡೆಸಿದರು. ಚೆನ್ನೈನ ತ್ಯಾಗರಾಯ ನಗರದಲ್ಲಿ ಶಿವಾಜಿ ಗಣೇಶನ್ ಅವರು ಅಣ್ಣೈ ಇಲ್ಲಂ ಎಂಬ ಹೊಸ ಮನೆಯನ್ನು ನಿರ್ಮಿಸಿದಾಗ, ಸ್ವಾಗತ ಸಮಯದಲ್ಲಿ ಸಾಯಿ ಮತ್ತು ಸುಬ್ಬುಲಕ್ಷ್ಮೀ ಅವರ ಭರತನಾಟ್ಯ ಪ್ರದರ್ಶನವು ಪ್ರಮುಖ ವಸ್ತುವಾಗಿತ್ತು.

 ನೃತ್ಯದ ಶೈಲಿ 
ಈ ಜೋಡಿಯನ್ನು ಎನ್ ಎಸ್ ಕೃಷ್ಣನ್ ಅವರು ಪಂಬಾರ ಸಹೋದರಿಗಳು (ಸ್ಪಿನ್ನಿಂಗ್ ಟಾಪ್ ಸಹೋದರಿಯರು) ಎಂದು ಗೌರವಿಸಿದರು. ವೇಗ, ನಿಖರತೆ, ನಮ್ಯತೆ, ಸಿಂಕ್ರೊನೈಸೇಶನ್ ಜೊತೆಗೆ ಸ್ಪ್ರಿಂಗ್ ಲೆಗ್ ಚಲನೆಗಳು ಅವರನ್ನು ಅನನ್ಯ ಜೋಡಿಯನ್ನಾಗಿ ಮಾಡಿತು.

 ನೃತ್ಯ ಶಿಕ್ಷಕ 
೧೯೬೦ ರ ದಶಕದ ನಂತರ, ಭಾರತೀಯ ಚಲನಚಿತ್ರಗಳಲ್ಲಿನ ಪ್ರವೃತ್ತಿಯು ಆಮೂಲಾಗ್ರ ಬದಲಾವಣೆಗೆ ಒಳಗಾಯಿತು ಮತ್ತು ಈ ಜೋಡಿಯು ಪ್ರದರ್ಶಿಸಿದ ನೃತ್ಯದ ಪ್ರಕಾರವು ಮುಖ್ಯ ಭೂಮಿಕೆಯಲ್ಲಿ ಕಾಣಿಸಲಿಲ್ಲ. ಸುಬ್ಬುಲಕ್ಷ್ಮೀ ವಿದ್ಯಾರ್ಥಿಗಳಿಗೆ ಭರತನಾಟ್ಯ ಕಲಿಸಲು ಮುಂದಾದರು. ಶಿಕ್ಷಕಿಯಾಗಿ ಅವರು ಮಾಡಿದ ಸೇವೆಗಾಗಿ ೨೦೦೦ ರಲ್ಲಿ ಕಲೈಮಾಮಣಿ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಯಿತು.

 ವೈಯಕ್ತಿಕ ಜೀವನ 
ಸಾಯೀ ಅವರು ಲಕ್ಸ್ ಬ್ಯೂಟಿ ಆರ್. ಪದ್ಮಾ ಅವರ ಹಿರಿಯ ಪುತ್ರ ವಿ.ಎಸ್ ಶಾಂತಾರಾಮ್ ಅವರನ್ನು ವಿವಾಹವಾಗಿದ್ದರು. ಅವರಿಗೆ ಒಬ್ಬ ಮಗನಿದ್ದಾನೆ. ಸಾಯೀ ಸ್ತನ ಕ್ಯಾನ್ಸರ್‌ನಿಂದ ಬಳಲುತ್ತಿದ್ದರು ಮತ್ತು ೨೬ ಜನವರಿ ೨೦೧೦ ರಂದು ನಿಧನರಾದರು.

 ಚಿತ್ರಕಥೆ 
ವರ್ಷಚಿತ್ರಭಾಷೆಹಾಡುಸಂಯೋಜಕಸಂಗೀತ ನಿರ್ದೇಶಕಹಾಡುಗಾರ/ರು೧೯೫೪ಮಲೈಕ್ಕಲ್ಲನ್ತಮಿಳು"ನೀಲಿ ಮಗ ನೀ ಅಲ್ಲವಾ""ಓ ಅಮ್ಮಾ ಓ ಅಯ್ಯಾ"ಮುತ್ತುಸ್ವಾಮಿ ಪಿಳ್ಳೈಎಸ್. ಎಂ. ಸುಬ್ಬಯ್ಯ ನಾಯ್ಡುಪಿ.ಎ.ಪೆರಿಯನಾಯಕಿ೧೯೫೪ಅಗ್ಗಿ ರಾಮುಡುತೆಲುಗು"ರಾರ ಯಶೋದಾ ನಂದನ""ಪಾಲಾವೆರಾಯ್"ಮುತ್ತುಸ್ವಾಮಿ ಪಿಳ್ಳೈಎಸ್. ಎಂ. ಸುಬ್ಬಯ್ಯ ನಾಯ್ಡುಪಿ.ಎ.ಪೆರಿಯನಾಯಕಿ೧೯೫೪ರಥ ಕಣ್ಣೀರುತಮಿಳು"ಕಥವೈ ಸಾಥಡಿ"ಮುತ್ತುಸ್ವಾಮಿ ಪಿಳ್ಳೈಸಿ. ಎಸ್. ಜಯರಾಮನ್ಎಂ.ಎಲ್.ವಸಂತಕುಮಾರಿ೧೯೫೫ಆಜಾದ್ಹಿಂದಿ"ಅಪ್ಲಾಮ್ ಚಪ್ಲಾಮ್""ಓ ಬಲ್ಲಿಯೇ ಬಲ್ಲಿಯೇ"ಹೀರಾಲಾಲ್ಸಿ. ರಾಮಚಂದ್ರಲತಾ ಮಂಗೇಶ್ಕರ್ ಮತ್ತು ಉಷಾ ಮಂಗೇಶ್ಕರ್೧೯೫೫ಡಾಕ್ಟರ್ ಸಾವಿತ್ರಿತಮಿಳು"ನಾಯಕರ್ ಪಚ್ಚಮಡಿ"ಮುತ್ತುಸ್ವಾಮಿ ಪಿಳ್ಳೈಜಿ. ರಾಮನಾಥನ್ಪಿ. ಎ. ಪೆರಿಯನಾಯಕಿ ಮತ್ತು ಎ. ಪಿ. ಕೋಮಲ೧೯೫೫ಗೋಮತಿಯನ್ ಕಾದಲನ್ತಮಿಳು""ಸೋಹನ್‌ಲಾಲ್ಕೆ.ಎನ್.ದಂಡಾಯುಧಪಾಣಿ ಪಿಳ್ಳೈಜಿ. ರಾಮನಾಥನ್ಪಿ.ಎ.ಪೆರಿಯನಾಯಕಿ೧೯೫೬ಅಲಿಬಾಬಾವುಂ ೪೦ ತಿರುದರ್ಗಳುಂತಮಿಳು"ನಾಮ ಆಡುವದುಂ ಪಾಡುವದುಂ"ಕೆ.ಎನ್. ದಂಡಾಯುಧಪಾಣಿ ಪಿಳ್ಳೈ ಮತ್ತು ಎ.ಕೆ. ಚೋಪ್ರಾಎಸ್.ದಕ್ಷಿಣಾಮೂರ್ತಿಸ್ವರ್ಣಲತಾ ಮತ್ತು ಕೆ. ಜಮುನಾ ರಾಣಿ೧೯೫೬ಚೋರಿ ಚೋರಿಹಿಂದಿ"ಮನ್ ಭವನ್ ಕೆ ಘರ್"ಕೆ. ಎನ್. ದಂಡಾಯುಧಪಾಣಿ ಪಿಳ್ಳೈ ಮತ್ತು ಗೋಪಿ ಕೃಷ್ಣಶಂಕರ್ ಜೈಕಿಶನ್ಲತಾ ಮಂಗೇಶ್ಕರ್ ಮತ್ತು ಆಶಾ ಭೋಂಸ್ಲೆ೧೯೫೬ತೈಕುಪಿನ್ ತಾರಂತಮಿಳು"ನಾಡು ಸೇಳಿತಿದಾ"ಟಿ ಸಿ ತಂಗರಾಜ್ಕೆ ವಿ ಮಹದೇವನ್ಎಂ.ಎಲ್.ವಸಂತಕುಮಾರಿ೧೯೫೭ಕರ್ಪುಕ್ಕರಸಿತಮಿಳು"ವಿಳಿಯೊಡು ವಿಲೈಯಾಡುಂ"ಪಿ. ಎಸ್.ಗೋಪಾಲಕೃಷ್ಣನ್ಜಿ. ರಾಮನಾಥನ್ಎಂ.ಎಲ್.ವಸಂತಕುಮಾರಿ ಮತ್ತು ಪಿ. ಲೀಲಾ೧೯೫೭ಮಕ್ಕಲೈ ಪೇತ್ರ ಮಗರಾಸಿತಮಿಳು"ಮಲ್ಲಿಯಕ್ಕ ಮಲ್ಲಿಯಕ್ಕ ಎಂಗಡಿ ಪೋರ"ಹೀರಾಲಾಲ್ ಮತ್ತು ಪಿ.ವಿ.ಬಲರಾಮ್ಕೆ. ವಿ.ಮಹದೇವನ್ಜಿಕ್ಕಿ, ಕೆ. ಜಮುನಾ ರಾಣಿ ಮತ್ತು ಎ. ಜಿ. ರತ್ನಮಾಲಾ೧೯೫೭ಶಾರದಹಿಂದಿ"ಜೋರು ಕಾ ಗುಲಾಮ್"ಹೀರಾಲಾಲ್ ಮತ್ತು ಸತ್ಯನಾರಾಯಣಸಿ. ರಾಮಚಂದ್ರಆಶಾ ಭೋಂಸ್ಲೆ ಮತ್ತು ಶಂಶಾದ್ ಬೇಗಂ೧೯೫೮ಮಾಂಗಲ್ಯ ಭಾಗ್ಯಂತಮಿಳು"ನೆಂಜತ್ತಿಲೆ ಅಚ್ಚಂ"ಚಿನ್ನಿ-ಸಂಪತ್ಜಿ. ರಾಮನಾಥನ್ಎಂ.ಎಲ್.ವಸಂತಕುಮಾರಿ ಮತ್ತು ಪಿ. ಲೀಲಾ೧೯೫೮ಪೆರಿಯ ಕೋವಿಲ್ತಮಿಳು"ಆಠಾಡಿ ತಲ್ಲದ ತಾತವೈ"ಪಿ. ಎಸ್.ಗೋಪಾಲಕೃಷ್ಣನ್ಕೆ. ವಿ.ಮಹದೇವನ್ಕೆ.ಜಮುನಾ ರಾಣಿ ಮತ್ತು ಎಲ್.ಆರ್.ಈಶ್ವರಿ೧೯೫೯ಕನ್ ತಿರಂಥತ್ತುತಮಿಳು"ಪನಂ ಕಾಸು ಪಡೈಚಾಲೆ"ಮುತ್ತುಸಾಮಿ ಪಿಳ್ಳೈಜಯರಾಮನ್ಟಿ. ಆರ್.ರಾಜಗೋಪಾಲನ್ಪಿ. ಸುಶೀಲ ಮತ್ತು ಎಸ್. ಜಾನಕಿ೧೯೫೯ಒರೇ ವಝಿತಮಿಳು"ಕಲ್ವಿ ಕಲ್ವಿ ಎಂಡ್ರು ಪಾಡು"ಕೆ. ಎನ್.ದಂಡಾಯುಧಪಾಣಿ ಪಿಳ್ಳೈಆರ್. ಗೋವರ್ಧನಂಎಂ.ಎಲ್.ವಸಂತಕುಮಾರಿ ಮತ್ತು ಪಿ. ಲೀಲಾ೧೯೫೯ಅಧ್ಯಕ್ಷ ಪಂಚಾಚಾರಂತಮಿಳು"ಒಲಿ ಪದೈತ ಕಣ್ಣಿನೈ"ಮುತ್ತುಸ್ವಾಮಿ ಪಿಳ್ಳೈಜಿ. ರಾಮನಾಥನ್ಎಂ.ಎಲ್.ವಸಂತಕುಮಾರಿ ಮತ್ತು (ರಾಧಾ) ಜಯಲಕ್ಷ್ಮಿ೧೯೫೯ಶಿವಗಂಗೈ ಸೀಮೈತಮಿಳು"ಮುತ್ತು ಪುಗಜ್ ಪದೈತ್ತು"ಕೆ. ಎನ್.ದಂಡಾಯುಧಪಾಣಿ ಪಿಳ್ಳೈವಿಶ್ವನಾಥನ್-ರಾಮಮೂರ್ತಿಎಸ್. ವರಲಕ್ಷ್ಮಿ ಮತ್ತು (ರಾಧಾ) ಜಯಲಕ್ಷ್ಮಿ೧೯೬೧ಸತಿ ಸುಲೋಚನತೆಲುಗು"ಜೈ ಜೈ ಜೈ ಮೇಘನಾಧಾ"ವೆಂಪಟಿ ಚಿನ್ನ ಸತ್ಯಂಟಿ. ವಿ.ರಾಜುಕೆ.ಜಮುನಾ ರಾಣಿ ಮತ್ತು ಎಸ್. ಜಾನಕಿ೧೯೬೩ಅರಿವಾಲಿತಮಿಳು"ವಾಝಿಯ ನೀಡೂಜಿ"ಪಿ. ಎಸ್.ಗೋಪಾಲಕೃಷ್ಣನ್ಎಸ್. ವಿ.ವೆಂಕಟರಾಮನ್(ರಾಧಾ) ಜಯಲಕ್ಷ್ಮಿ ಮತ್ತು ಪಿ. ಲೀಲಾ೧೯೬೩ಭರೋಸಹಿಂದಿ"ಧಡ್ಕಾ ಹೋ ದಿಲ್ ಧಡ್ಕಾ ಗುಜ್ರಾ ಗಲಿ ಸೆ"ಗೋಪಿ ಕೃಷ್ಣರವಿಲತಾ ಮಂಗೇಶ್ಕರ್ ಮತ್ತು ಆಶಾ ಭೋಂಸ್ಲೆ

 ಉಲ್ಲೇಖಗಳು 

 ಗ್ರಂಥಸೂಚಿ 






 ಬಾಹ್ಯ ಕೊಂಡಿಗಳು 

  - Their First film dance in Malaikkallan. Bharatanatyam based.
  - From the film Bharosa. Kathak based.

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ